**Výročná správa o činnosti Rady školy**

**pri Materskej škole Jána Cikkera , Sliač za rok 2017**

V školskom roku 2017 boli podľa harmonogramu uskutočnené tri riadne zasadnutia RŠ.

**1.zasadnutie sa konalo 21.2.2017,** kde bolo prejednaných 8 bodov programu. Predsedníčka RŠ predložila výročnú správu činnosti RŠ za rok 2016, ktorú všetci odsúhlasili. Členovia RŠ boli oboznámení s písomným vyhodnotením p. riaditeľky výchovno-vzdelávacej činnosti za 1.polrok, kde vyjadrila spokojnosť s prácou pani učiteliek. Najväčším nevyriešeným problémom MŠ je nevyhovujúci stav chodníka v MŠ, na ktorý sa neustále sťažujú rodičia. Našou prioritou je dať veci do poriadku, hlavne z bezpečnostného hľadiska, preto sme sa jednohlasne uzniesli, vyvíjať tlak na Mestský úrad, aby dal veci do poriadku. Pani učiteľka Nociarová informovala členov o čerpaní rozpočtu za rok 2016 (vynovený interiér MŠ) a uviedla ďaľšie možnosti modernizácie interiéru MŠ. Ďálej uviedla plánované aktivity na 2.polrok.V diskusií sa riešila otázka 50.výročia MŠ, kde sa hľadali možnosti sponzorstva a pomoci pri realizácií osláv. Záverom ich oboznámila s blížiacimi sa voľbami do Rady školy.

**2.zasadnutie sa konalo 15.5.2016** , tomuto zasadnutiu predchádzali voľby do RŠ, ktoré sa konali v našej MŠ dňa 23.3.2016.( nepedagogickí, pedagogickí zamestnanci, rodičia) Zasadnutie zabezpečila pani riaditeľka, zaželala členom RŠ príjemnú osožnú spoluprácu navzájom, RŠ, MŠ, a rodičmi. Prebehli voľby predsedu RŠ, kde členovia vyjadrili svoju podporu p. učiteľke Miriam Nociarovej. Delegovaným zástupcom Mesta Sliač do samosprávneho orgánu školy sa stal Ing. Ján Belička.

**3.zasadnutie RŠ sa konalo 22.8.2016,** obsahovalo schválenie počtu prijatých detí na šk. rok 2017/18, schválenie pedagogicko-organizačného a materiálno-technického zabezpečenia výchovno-vzdelávacieho procesu v šk. roku 2017/18.Znovu sa riešili niektoré nevyriešené nedostatky ako napr. oprava strechy, jej rýchla oprava nevyriešila, aby sa zabránilo pretekaniu. Je potrebná celoplošná oprava. Bola schválená správa o výchovno-vzdelávacej činnosti za rok 2016/17. Pani Bendíková podala návrh na spísanie petície, proti konaniu volieb do VÚC v našom zariadení, s čím všetci členovia RŠ jednohlasne súhlasili.

Predsedníčka RŠ Miriam Nociarová

Sliač 27.02.2018